
Over 100 000 med arbeidsløyve i Noreg

Talet på personar med gyldig arbeidsløyve i Noreg har aldri vore høgare enn no. Ved utgangen av juni vart det gitt nesten 100 900 arbeidsløyve. Det er 24 800 fleire enn i same periode i fjor.

– Det er framleis eit stort behov for utanlandsk arbeidskraft i Noreg. I konkurransen om arbeidsinnvandrarar må vi sikre at dei får gode lønns- og arbeidsvilkår. Derfor intensiverer vi no samarbeidet med Arbeidstilsynet for å styrkje innsatsen mot sosial dumping, seier direktør i UDI, Ida Børresen.

UDI utfører kontrollar på førehand og sjekkar at vilkåra for eit arbeidsløyve er oppfylte før tilsettinga. Dersom vilkåra for eit arbeidsløyve ikkje er følgde, er det viktig at UDI får kjennskap til det, slik at ein kan vurdere sanksjonar.

 – No har det vorte enklare å byte arbeidsgivar. Det er dermed lettare å skaffe seg nytt arbeid for personar som ikkje får rettane sine vareteke og varslar om det, seier Ida Børresen.  

Arbeidstakarar med eit EØS-løyve kan byte arbeidsgivar når dei måtte ønskje det, og faglærte kan begynne å arbeide så snart søknaden om arbeidsløyve hos ein ny arbeidsgivar er levert. 

Flest frå Polen

Arbeidsinnvandrarar frå Polen er den største gruppa, med over 46 500 løyve.

Så følgjer borgarar frå Tyskland, Litauen, Storbritannia og Romania. 

Per 1. juli i år var det registrert 1 050 arbeidsløyve til faglærte frå India. Det er ein auke på om lag 400 samanlikna med same periode i fjor. Deretter kjem borgarar frå Russland (680), USA (520), Kina (470) og Filippinane (440).

Fem største land: 

	Nasjonalitet
	1. juli 2008
	1. juli 2007

	Polen 
	46 500
	35 500

	Tyskland
	11 200
	8 300

	Litauen
	10 400
	8 700

	Storbritannia
	4 500
	3 800

	Romania
	2 400
	800

	Andre land
	25 900
	19 100

	Totalt
	100 900
	76 100


Meir informasjon: www.udi.no

Pressetelefon, UDI: 23 35 17 00

